stanford-oval/wikipedia huggingface dataset:
ทมยันตี
แหล่งข้อมูลอื่น

Thommayanti at BookFinder.com
ทมยันตี ที่อินเทอร์เน็ตมูวีเดตาเบส
'ทมยันตี' พบ 20 นักเขียน 'โครงการถนนสู่ดวงดาว' (ในภาษาไทย)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  สหรัฐ  ออสเตรเลีย 
วิชาการ:  CiNii 
อื่น ๆ:  IdRef 
| ด ค กศิลปินแห่งชาติ สาขาวรรณศิลป์ |
| --- | --- |
 กิตติศักดิ์ มีสมสืบ  เกริก ยุ้นพันธ์  กุลทรัพย์ เกษแม่นกิจ  กรุณา กุศลาสัย  กัณหา เคียงศิริ  โกวิท เอนกชัย  คำพูน บุญทวี  คำสิงห์ ศรีนอก  หม่อมราชวงศ์คึกฤทธิ์ ปราโมช  เจริญ มาลาโรจน์  จำลอง ฝั่งชลจิตร  ฉัตรชัย วิเศษสุวรรณภูมิ  ชมัยภร บางคมบาง  ชาติ กอบจิตติ  ชูวงศ์ ฉายะจินดา  ณรงค์ วงษ์สวรรค์  ธัญญา สังขพันธานนท์  ธีรภาพ โลหิตกุล  ทวีป วรดิลก  เทพ ชุมสาย ณ อยุธยา  เทพศิริ​ สุขโสภา  นงไฉน ปริญญาธวัช  นันทพร ศานติเกษม  เนาวรัตน์ พงษ์ไพบูลย์  บุญเตือน ศรีวรพจน์  ประคิณ ชุมสาย ณ อยุธยา  ประภัสสร เสวิกุล  ประยอม ซองทอง  ประสาทพร ภูสุศิลป์ธร  หม่อมหลวงปิ่น  มาลากุล  พิบูลศักดิ์​ ละครพล  เพ็ญศรี เคียงศิริ  ไพวรินทร์ ขาวงาม  มกุฏ อรฤดี  มณี พยอมยงค์  ระวี ภาวิไล  เริงชัย ประภาษานนท์  เรืองอุไร กุศลาสัย  วศิน อินทสระ  วสิษฐ เดชกุญชร  วินิตา ดิถียนต์  วิชชา ลุนาชัย  วินทร์ เลี้ยววาริณ  วิมล ศิริไพบูลย์  หม่อมหลวงศรีฟ้า มหาวรรณ  ศักดิชัย บำรุงพงศ์  สถาพร ศรีสัจจัง  สมบัติ พลายน้อย  สุกัญญา ชลศึกษ์  สุจิตต์ วงษ์เทศ  สุชาติ สวัสดิ์ศรี  สุภา สิริสิงห  สุรชัย จันทิมาธร  สุวัฒน์ วรดิลก  เสกสรรค์ ประเสริฐกุล  เสน่ห์ สังข์สุข  โสภาค สุวรรณ  อบ ไชยวสุ  อังคาร กัลยาณพงศ์  อัศศิริ ธรรมโชติ  เอนก นาวิกมูล  อรสม สุทธิสาคร  อาจินต์ ปัญจพรรค์  อดุล จันทรศักดิ์ 
 แม่แบบ:ศิลปินแห่งชาติ ทัศนศิลป์ ศิลปะการแสดง วรรณศิลป์
กระเพาะอาหาร

| กระเพาะอาหาร   (Stomach) |
| --- | --- |
ชั้นกล้ามเนื้อส่วนนอกของกระเพาะอาหาร
โครงสร้างภายในกระเพาะอาหาร
รายละเอียด
ประสาท: ปมประสาทซิลิแอค, เส้นประสาทเวกัส
น้ำเหลือง: ต่อมน้ำเหลืองซิลิแอคพรีเอออร์ติก
ตัวระบุ
ภาษาละติน: Ventriculus
ภาษากรีก: Gaster
MeSH: D013270
TA98: A05.5.01.001
TA2: 2901
FMA: 7148
อภิธานศัพท์กายวิภาคศาสตร์[แก้ไขบนวิกิสนเทศ]
กระเพาะอาหาร เป็นอวัยวะของทางเดินอาหารที่เกี่ยวข้องกับกระบวนการย่อยอาหารที่ผ่านการเคี้ยวภายในช่องปากมาแล้ว กระเพาะอาหารยังเป็นอวัยวะที่มีสภาพแวดล้อมเป็นกรด โดยมักจะมีค่าพีเอชอยู่ที่ประมาณ 1-4 โดยขึ้นกับอาหารที่รับประทานและปัจจัยอื่น ๆ นอกจากนี้ในกระเพาะอาหารยังมีการสร้างเอนไซม์เพื่อช่วยในการย่อยอาหารอีกด้วย ในศัพท์ทางการแพทย์จะเรียกโครงสร้างที่เกี่ยวกับกระเพาะอาหารโดยขึ้นต้นด้วยคำว่า gastro- และ gastric ซึ่งเป็นคำในภาษาละตินที่หมายถึงกระเพาะอาหาร
หน้าที่การทำงาน

หน้าที่หลักของกระเพาะอาหารคือการย่อยสลายสารอาหารโมเลกุลใหญ่ให้เล็กลงโดยอาศัยการทำงานของกรดเกลือ (hydrochloric acid) เพื่อให้ง่ายต่อการดูดซึมที่ลำไส้เล็ก นอกจากนี้กระเพาะอาหารยังมีหน้าที่ผลิตเอนไซม์ที่ใช้ในการย่อยโปรตีน คือเอนไซม์เพปซิน โดยในช่วงแรก เอนไซม์นี้จะถูกผลิตออกมาในรูปของเพปซิโนเจน (pepsinogen) ที่ยังไม่สามารถทำงานได้ในการย่อย แต่จะถูกเปลี่ยนเป็นเพปซินเมื่ออยู่ในสภาวะที่เป็นกรดภายในกระเพาะอาหาร นอกจากนี้แล้ว กระเพาะอาหารยังทำหน้าที่ในการดูดซึมน้ำ ไอออนต่าง ๆ รวมทั้งแอลกอฮอล์ แอสไพริน และกาเฟอีนอีกด้วย
อย่างไรก็ตาม หน้าที่ของกระเพาะอาหารที่จำเป็นต่อการดำรงชีวิตคือการผลิตสารที่เรียกว่า อินทรินซิค แฟคเตอร์ (intrinsic factor) ซึ่งเป็นสารที่จำเป็นในการดูดซึมวิตามิน บี12
กายวิภาคศาสตร์

กระเพาะอาหารวางตัวอยู่ทางด้านซ้ายของช่องท้อง โดยอยู่ระหว่างหลอดอาหารและลำไส้เล็กตอนต้น และมีบางส่วนที่สัมผัสกับกะบังลม และมีตับอ่อนวางอยู่ใต้กระเพาะอาหารด้วย ที่ส่วนโค้งใหญ่ (greater curvature) ของกระเพาะอาหารยังมีเยื่อโอเมนตัมใหญ่ (greater omentum) ห้อยลงมาคลุมอวัยวะอื่น ๆ ในช่องท้องอีกด้วย
ที่บริเวณติดต่อกับหลอดอาหารและลำไส้เล็กตอนต้น จะมีกล้ามเนื้อหูรูดที่ควบคุมการเข้าออกของสารภายในกระเพาะอาหาร ซึ่งได้แก่กล้ามเนื้อหูรูดหลอดอาหาร (esophageal หรือ cardiac sphincter) ซึ่งแบ่งระหว่างหลอดอาหารกับกระเพาะอาหาร และกล้ามเนื้อหูรูดไพลอริค (pyloric sphincter) ซึ่งแบ่งระหว่างกระเพาะอาหารกับลำไส้เล็กตอนต้น
กายวิภาคศาสตร์ > ส่วนของกระเพาะอาหาร

กระเพาะอาหารจะถูกแบ่งออกเป็นสี่ส่วน ซึ่งจะมีโครงสร้างในระดับเนื้อเยื่อที่แตกต่างกัน ได้แก่
ส่วนบนสุด ปากกระเพาะ หรือส่วนคาดิแอค (cardiac) เป็นส่วนที่ติดต่อกับหลอดอาหาร
ส่วนบน กระพุ้งกระเพาะอาหาร หรือส่วนฟันดัส (fundus)
ส่วนกลาง (body)
ส่วนท้าย หรือส่วนไพลอรัส (pylorus) มี กระเพาะส่วนปลาย (antrum, pylorus) และ หูรูดกระเพาะส่วนปลาย (pyloric sphincter) จะติดต่อกับลำไส้เล็กตอนต้น
กายวิภาคศาสตร์ > ระบบไหลเวียนเลือด และระบบประสาท

หลอดเลือดแดงที่มาเลี้ยงกระเพาะอาหารทั้งหมดจะมาจากหลอดเลือดแดงใหญ่ซิลิแอค (celiac trunk) ซึ่งได้แก่
หลอดเลือดแดงกระเพาะอาหารซ้าย (left gastric artery)
หลอดเลือดแดงกระเพาะอาหารขวา (right gastric artery)
หลอดเลือดแดงแกสโตรอิพิโพลอิกซ้าย (left gastroepiploic artery)
หลอดเลือดแดงแกสโตรอิพิโพลอิกขวา (right gastroepiploic artery)
ส่วนระบบหลอดเลือดดำที่นำเลือดออกจากกระเพาะอาหาร ได้แก่ หลอดเลือดดำม้าม (splenic vein) และหลอดเลือดดำซุพีเรียมีเซนเทอริค (superior mesenteric vein) ซึ่งทั้งสองจะนำเลือดเข้าสู่ตับทางหลอดเลือดดำพอร์ทัล
ระบบประสาทที่มาควบคุมการทำงานของกระเพาะอาหาร ได้แก่เส้นประสาทเวกัส (vagus nerve) ซึ่งกระตุ้นการทำงานของกระเพาะอาหาร ขณะที่เส้นประสาทจากร่างแหประสาทซิลิแอค (celiac plexus) จะยับยั้งการทำงานของกระเพาะอาหาร
กายวิภาคศาสตร์ > จุลกายวิภาคศาสตร์

โครงสร้างในระดับเนื้อเยื่อของกระเพาะอาหารโดยทั่วไปจะคล้ายกับส่วนอื่น ๆ ของทางเดินอาหาร แต่จะมีการปรับเปลี่ยนไปสำหรับการหลั่งกรดและเอนไซม์ ชั้นต่าง ๆ ของกระเพาะอาหารจากในสุดออกมานอกสุด ได้แก่
ชั้นเยื่อเมือก (mucosa)  จะประกอบด้วยชั้นของเซลล์เยื่อบุผิวที่เรียงตัวกันเป็นต่อม และยังมีชั้นของเนื้อเยื่อเกี่ยวพันและชั้นกล้ามเนื้อบาง ๆ อีกด้วย
ชั้นใต้เยื่อเมือก (submucosa)  อยู่ถัดออกมา ซึ่งจะประกอบด้วยเนื้อเยื่อเกี่ยวพันเป็นหลัก และยังมีกลุ่มของปลายประสาทไมสส์เนอร์ (Meissner's plexus) ซึ่งทำหน้าที่รับรู้แรงกดและแรงตึงภายในกระเพาะอาหาร
ชั้นกล้ามเนื้อ (muscularis externa)  สำหรับในกระเพาะอาหารจะมีชั้นกล้ามเนื้อเรียบถึงสามชั้น ซึ่งได้แก่ ชั้นใน (inner) ที่วางตัวในแนวเฉียง ชั้นกลาง (middle) ที่วางตัวเป็นวงรอบกระเพาะอาหาร และชั้นนอก (outer) ซึ่งวางตัวในแนวตามความยาวของกระเพาะอาหาร กล้ามเนื้อเหล่านี้จะช่วยในการเคลื่อนไหวและการบีบรัดของกระเพาะอาหารระหว่างการย่อย นอกจากนี้ ระหว่างกล้ามเนื้อชั้นกลางและชั้นนอก จะพบร่างแหประสาทเออร์บาค (Auerbach's หรือ Myenteric plexus) ซึ่งเป็นแขนงประสาทที่ควบคุมการทำงานของกล้ามเนื้อภายในกระเพาะอาหาร
ชั้นเยื่อหุ้มนอกสุด (serosa)  เป็นชั้นของเนื้อเยื่อเกี่ยวพันที่หุ้มกระเพาะอาหาร และติดต่อกับเยื่อแขวนกระเพาะ
โรคที่เกี่ยวกับกระเพาะอาหาร

กระเพาะอาหารสามารถเกิดการติดเชื้อได้ ซึ่งจะทำให้เกิดภาวะกระเพาะอาหารอักเสบ (gastritis) แผลในกระเพาะอาหาร (gastric ulcer) รวมทั้งมะเร็งกระเพาะอาหาร (stomach cancer) ซึ่งการติดเชื้อในกระเพาะอาหารมักเกิดจากแบคทีเรีย เฮลิโคแบคเตอร์ ไพโลไร (Helicobacter pylori) นอกจากนี้ การหลั่งกรดที่มากเกินไปในกระเพาะอาหารก็ทำให้เกิดแผลในกระเพาะอาหารเช่นกัน แผลในกระเพาะอาหารที่เกิดขึ้นเรื้อรังอาจนำไปสู่ภาวะกระเพาะทะลุได้อีกด้วย
พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา

| พระวิมาดาเธอ  พระองค์เจ้าสายสวลีภิรมย์ |
| --- | --- |
พระองค์เจ้าชั้นโท  กรมพระสุทธาสินีนาฏ ปิยมหาราชปดิวรัดา

พระอรรคชายา
ดำรงพระยศ: พ.ศ. 2421 – 23 ตุลาคม พ.ศ. 2453

ประสูติ: 4 กันยายน พ.ศ. 2406 วังท้ายวัดพระเชตุพน กรุงเทพมหานคร
สิ้นพระชนม์: 24 มิถุนายน พ.ศ. 2472 (65 ปี) วังสวนสุนันทา จังหวัดพระนคร
พระสวามี: พระบาทสมเด็จพระจุลจอมเกล้าเจ้าอยู่หัว
พระราชบุตร: สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี
ราชวงศ์: จักรี
พระบิดา: พระเจ้าบรมวงศ์เธอ กรมหมื่นภูมินทรภักดี
พระมารดา: เจ้าจอมมารดาจีน
พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา (เดิม: หม่อมเจ้าสาย; 4 กันยายน พ.ศ. 2406 – 24 มิถุนายน พ.ศ. 2472) เป็นพระธิดาในพระเจ้าบรมวงศ์เธอ กรมหมื่นภูมินทรภักดี และเจ้าจอมมารดาจีน เข้ารับราชการฝ่ายในเป็นพระอรรคชายาเธอในพระบาทสมเด็จพระจุลจอมเกล้าเจ้าอยู่หัว พร้อมกับพระโสทรเชษฐภคินี คือ พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา และพระอรรคชายาเธอ พระองค์เจ้าเสาวภาคย์นารีรัตน์
พระประวัติ

พระวิมาดาเธอ กรมพระสุทธาสินีนาฏ ปิยมหาราชปดิวรัดา มีพระนามเดิมว่าหม่อมเจ้าสาย ประสูติเมื่อวันที่ 4 กันยายน พ.ศ. 2405  เป็นพระธิดาในพระเจ้าบรมวงศ์เธอ กรมหมื่นภูมินทรภักดี ประสูติแต่หม่อมจีน (ต่อมาหม่อมจีนได้รับการสถาปนาขึ้นเป็นเจ้าจอมมารดาจีน) มีพระนามที่เรียกกันในครอบครัวว่า เป๋า
หม่อมเจ้าสาย ลดาวัลย์ เมื่อประสูติ ประทับอยู่ที่วังของพระบิดา โดยมีสมเด็จพระบรมราชมาตามหัยิกาเธอ กรมพระยาสุดารัตน์ราชประยูร เป็นผู้อภิบาล มีพระโสทรเชษฐภคินีสองพระองค์ และได้รับราชการฝ่ายในเป็นพระอรรคชายาเธอใน พระบาทสมเด็จพระจุลจอมเกล้าเจ้าอยู่หัว พร้อมกันทั้งสามพระองค์ คือ
หม่อมเจ้าบัว ลดาวัลย์ เมื่อเป็นพระมเหสี มีพระอิสริยยศเป็นพระอรรคชายาเธอ พระองค์เจ้าอุบลรัตนนารีนาค ต่อมาได้ทรงกรมเป็นกรมขุนอรรควรราชกัลยา
หม่อมเจ้าปิ๋ว ลดาวัลย์ เมื่อเป็นพระมเหสี มีพระอิสริยยศเป็นพระอรรคชายาเธอ พระองค์เจ้าเสาวภาคย์นารีรัตน์
พระวิมาดาเธอ กรมพระสุทธาสินีนาฏ ปิยมหาราชปดิวรัดา ทรงรับราชการฝ่ายในเป็นพระภรรยาเจ้าทรงอิสริยยศเป็นพระมเหสี ตำแหน่ง พระอรรคชายาเธอ มีหน้าที่ควบคุมดูแลห้องพระเครื่องต้น ของเสวยคาวหวาน อีกทั้งทรงเป็นผู้ที่ตั้งโรงเลี้ยงเด็กขึ้นเป็นแห่งแรกในประเทศไทย บริเวณตำบลสวนมะลิ ถนนบำรุงเมือง อุทิศพระกุศลประทานพระราชธิดาพระองค์ใหญ่ที่สิ้นพระชนม์ไปตั้งแต่ทรงพระเยาว์ ทรงรับเด็กกำพร้าและเด็กยากจนมาเลี้ยงดู สอนให้เล่าเรียน และฝึกวิชาชีพทั้งหญิงและชาย ทรงเป็นองค์อุปนายิกาสภาอุณาโลมแดง (สภากาชาดไทย) ในสมัยหนึ่งอีกด้วย
พระองค์ประชวรด้วยพระโรคเนื้อร้ายในช่องพระโอษฐ์ สิ้นพระชนม์ ณ ตำหนักในสวนสุนันทา พระราชวังดุสิต เมื่อวันที่ 24 มิถุนายน พ.ศ. 2472 สิริพระชันษา 65 ปี ได้รับพระราชทานพระโกศทองน้อยทรงพระศพ ประดิษฐานไว้ ณ พระที่นั่งนงคราญสโมสร และได้รับพระราชทานพระโกศทองใหญ่ในวันออกพระเมรุพระราชทานเพลิงพระศพ (พระโกศทองใหญ่เป็นพระโกศชั้นสูงสุดสำหรับทรงพระบรมศพ พระมหากษัตริย์และสมเด็จพระอัครมเหสี) และพระราชทานเพลิงพระศพ เมื่อวันที่ 20 มีนาคม พ.ศ. 2473 ณ พระเมรุ ท้องสนามหลวง
พระราชโอรส-ธิดา

พระวิมาดาเธอ กรมพระสุทธาสินีนาฏ ปิยมหาราชปดิวรัดา มีพระประสูติการพระราชโอรสและพระราชธิดาในพระบาทสมเด็จพระจุลจอมเกล้าเจ้าอยู่หัว ทั้งหมด 4 พระองค์ เป็นพระราชโอรส 1 พระองค์ เป็นพระราชธิดา 3 พระองค์ ทั้งหมดเดิมมีพระอิสริยยศเป็น "พระองค์เจ้า" ภายหลังได้รับพระราชทานพระอิสริยยศขึ้นเป็น "สมเด็จเจ้าฟ้า" ดังนี้
| ลำดับ | พระรูปและพระนาม | เพศ | ประสูติ | สิ้นพระชนม์ | คู่อภิเษกสมรส | พระบุตร |
| --- | --- | --- | --- | --- | --- | --- |
| 1 | สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ | ช. | 17 มีนาคม พ.ศ. 2426 | 8 เมษายน พ.ศ. 2475 | พระเจ้าวรวงศ์เธอ พระองค์เจ้าเฉลิมเขตรมงคล หม่อมราชวงศ์ลดา ยุคล | พระเจ้าวรวงศ์เธอ พระองค์เจ้าภาณุพันธุ์ยุคล พระเจ้าวรวงศ์เธอ พระองค์เจ้าเฉลิมพลฑิฆัมพร พระเจ้าวรวงศ์เธอ พระองค์เจ้าอนุสรมงคลการ |
| 2 | พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา | ญ. | 5 พฤษภาคม พ.ศ. 2427 | 31 สิงหาคม พ.ศ. 2432 | - | - |
| 3 | สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา | ญ. | 31 กรกฎาคม พ.ศ. 2428 | 22 ธันวาคม พ.ศ. 2467 | - | - |
| 4 | สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี | ญ. | 4 ธันวาคม พ.ศ. 2429 | 29 มกราคม พ.ศ. 2479 | - | - |
พระอิสริยยศ

| ธรรมเนียมพระยศของ กรมพระสุทธาสินีนาฏ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
4 กันยายน พ.ศ. 2406 –  พ.ศ. 2421 : หม่อมเจ้าสาย
พ.ศ. 2421 – 25 มิถุนายน พ.ศ. 2431 : พระอรรคชายาเธอ หม่อมเจ้าสาย
25 มิถุนายน พ.ศ. 2431 – 21 มีนาคม พ.ศ. 2468 : พระอรรคชายาเธอ พระองค์เจ้าสายสวลีภิรมย์ กรมขุนสุทธาสินีนาฏ
21 มีนาคม พ.ศ. 2468 – 24 มิถุนายน พ.ศ. 2472 : พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา
พระอิสริยยศสุดท้ายนั้น พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ เฉลิมพระนามและเลื่อนกรม ทั้งนี้ คำว่า "วิมาดา" แปลว่า แม่เลี้ยง ซึ่งพระองค์ทรงเป็นเจ้านายพระองค์เดียวที่ได้รับการสถาปนาไว้ในพระอิสริยศักดิ์นี้อย่างเป็นทางการ ส่วนสร้อยพระนาม "ปิยมหาราชปดิวรัดา" นั้น คำว่า "ปดิวรัดา" (อ่านว่า ปะดิวะรัดดา) แปลว่า ภริยาที่ซื่อสัตย์และภักดีต่อสามี
เครื่องราชอิสริยาภรณ์

พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังต่อไปนี้
พ.ศ. 2431 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. 2448 –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายใน)‎
พ.ศ. 2436 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2444 –  เหรียญรัตนาภรณ์ รัชกาลที่ 5 ชั้นที่ 1 (จ.ป.ร.1)
พ.ศ. 2462 –  เหรียญรัตนาภรณ์ รัชกาลที่ 6 ชั้นที่ 1 (ว.ป.ร.1)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 1 (ป.ป.ร.1)
พันธุ์พืชอันเนื่องด้วยพระนาม

บัวสุทธาสิโนบล บ้างเรียก "ม่วงกษัตริย์" (Royal Purple) บัวสายดอกใหญ่สีม่วงอมน้ำเงินหรือม่วงอมแดงที่เรียกว่าสีกุหลาบแก่ กลิ่นหอมแรง มีถิ่นกำเนิดบนเกาะแซนซิบาร์ ประเทศแทนซาเนีย พระวิมาดาเธอกรมพระสุทธาสินีนาฏ ปิยมหาราชปดิวรัดา พระอรรคชายาในพระบาทสมเด็จพระจุลจอมเกล้าเจ้าอยู่หัว ทรงนำมาจากเกาะชวา ประเทศอินโดนีเซีย เมื่อปี พ.ศ. 2444 จึงได้รับการขนานนามว่า “สุทธาสิโนบล”
เชิงอรรถ

↑  เจ้าจอมมารดาจีน (เดิมคือหม่อมจีน ลดาวัลย์ ณ อยุธยา - หม่อมห้ามเจ้านายตามปกติ แต่รัชกาลที่ ๕ สถาปนาให้มียศเป็นเจ้าจอมมารดา ทั้งที่ไม่ได้เป็นพระสนมในพระมหากษัตริย์รัชกาลใดเลยนั้นเพราะว่าเจ้าจอมมารดาจีนเป็นขรัวยายของเจ้าฟ้าพระราชโอรส-ธิดาในรัชกาลนั้นถึง ๖ พระองค์)
พัดรองตราพระนามาภิไธยย่อ "สสภ" สร้างขึ้นเป็นที่ระลึกในการบำเพ็ญพระกุศลฉลองพระชันษา 5 รอบ พระวิมาดาเธอ กรมพระสุทธาสินีนาฏ ปิยมหาราชปดิวรัดา เมื่อปี พ.ศ. 2466 ออกแบบโดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
รายพระนามเจ้าผู้ครองรัฐคูเวต

| เจ้าผู้ครองรัฐคูเวต |
| --- | --- |
أمير الكويت
Arms of  Highness the เจ้าผู้ครองรัฐ แห่งคูเวต
อยู่ในราชสมบัติ

มิชอัล อัลอะห์มัด อัลญาบิร อัศเศาะบาห์ ตั้งแต่ 16 ธันวาคม 2023
 
รายละเอียด
สถาปนาเมื่อ: 1752
เชคแห่งคูเวต (ค.ศ. 1752–1961)

เชคเศาะบาห์ บิน ญาบิรที่ 1 ค.ศ. 1752–1762
เชคอับดุลเลาะห์ อัศเศาะบาห์ที่ 1 1762–1814
เชคญาบิร อัศเศาะบาห์ที่ 1 1814–1859
เชคเศาะบาห์ อัศเศาะบาห์ที่ 2 1859–1886
เชคอับดุลเลาะห์ อัศเศาะบาห์ที่ 2 1886–1892
เชคมูฮัมหมัด อัศเศาะบาห์ที่ 1 1892–1896
เชคมูบารัค อัศเศาะบาห์มหาราช 1896–1915
เชคญาบิร อัศเศาะบาห์ที่ 2 1915–1917
เชคซาเล็ม อัล มูบารัค อัศเศาะบาห์ที่ 1 1917–1921
เชคฮะมัด อัล ญาบิร อัศเศาะบาห์ที่ 1 1921–1950
เชคอับดุลเลาะห์ อัลซาเล็ม อัศเศาะบาห์ 29 มกราคม 1950–19 มิถุนายน 1961
เจ้าผู้ครองรัฐคูเวต (พ.ศ. 2504–ปัจจุบัน)

| พระรูป | พระนาม | เริ่มรัชกาล | สวรรคต |
| --- | --- | --- | --- |
|  | เชคอับดุลเลาะห์ อัลซาเล็ม อัศเศาะบาห์ (อับดุลเลาะห์ที่ 3 ) | 19 มิถุนายน พ.ศ. 2504 | 24 พฤศจิกายน พ.ศ. 2508 |
|  | เชคเศาะบาห์ อัลซาเล็ม อัศเศาะบาห์ (เศาะบาห์ที่ 3 แห่งคูเวต) | 24 พฤศจิกายน พ.ศ. 2508 | 31 ธันวาคม พ.ศ. 2520 |
|  | เชคญาบิร อัลอะห์มัด อัลญาบิร อัศเศาะบาห์ (ญาบิรที่ 3 แห่งคูเวต) | 31 ธันวาคม พ.ศ. 2520 | 15 มกราคม พ.ศ. 2549 |
|  | เชคซาอัด อัลอับดุลเลาะห์ อัลซาเล็ม อัศเศาะบาห์ (ซาอัดที่ 1 แห่งคูเวต) | 15 มกราคม พ.ศ. 2549 | 24 มกราคม พ.ศ. 2549 |
|  | เชคเศาะบาห์ อัลอะห์มัด อัลญาบิร อัศเศาะบาห์ (เศาะบาห์ที่ 4 แห่งคูเวต) | 24 มกราคม พ.ศ. 2549 | 29 กันยายน พ.ศ. 2563 |
|  | เชคเนาวาฟ อัลอะห์มัด อัลญาบิร อัศเศาะบาห์ (นาวาฟที่ 1 แห่งคูเวต) | 29 กันยายน พ.ศ. 2563 | 16 ธันวาคม พ.ศ. 2566 |
|  | เชคมิชอัล อัลอะห์มัด อัลญาบิร อัศเศาะบาห์ (มิชอัลที่ 1 แห่งคูเวต) | 16 ธันวาคม พ.ศ. 2566 | ปัจจุบัน |
ดูเพิ่ม

การเมืองคูเวต
แหล่งข้อมูลอื่น

Amiri Diwan of Kuwait website
| ด ค กเจ้าผู้ครองรัฐคูเวต |
| --- | --- | --- |
| เชคแห่งคูเวต (ค.ศ. 1718-1961) | เศาะบาห์ บิน จาเบอร์ที่ 1 • อับดุลเลาะห์ อัศเศาะบาห์ที่ 1 • จาเบอร์ อัศเศาะบาห์ที่ 1 • เศาะบาห์ อัศเศาะบาห์ที่ 2 • อับดุลเลาะห์ อัศเศาะบาห์ที่ 2 • มูฮัมหมัด อัศเศาะบาห์ที่ 1 • มูบารัค อัศเศาะบาห์มหาราช • จาเบอร์ อัศเศาะบาห์ที่ 2 • ซาเล็ม อัล มูบารัค อัศเศาะบาห์ที่ 1 • ฮะมัด อัล จาเบอร์ อัศเศาะบาห์ที่ 1 • อับดุลเลาะห์ อัลซาเล็ม อัศเศาะบาห์ |  |
| เจ้าผู้ครองรัฐคูเวต (ค.ศ. 1961-ปัจจุบัน) | อัลดุลเลาะห์ที่ 3 • เศาะบาห์ที่ 3 • จาเบอร์ที่ 3 • ซาอัด • เศาะบาห์ที่ 4 • นาวาฟ • มิชาน |  |
| ด ค กรายพระนามพระมหากษัตริย์แบ่งตามประเทศ |
| --- | --- |
ทวีปแอฟริกา:  โมร็อกโก  เลโซโท  เอสวาตินี (*) 
ทวีปเอเชีย:  กัมพูชา  กาตาร์ (*)  คูเวต (⁂)  จอร์แดน (⁂)  ซาอุดีอาระเบีย (*)  ญี่ปุ่น  ไทย  บรูไน (*)  บาห์เรน (*)  ภูฏาน  มาเลเซีย (!)  สหรัฐอาหรับเอมิเรตส์ (*)  โอมาน (*) 
ทวีปยุโรป:  เดนมาร์ก  นครรัฐวาติกัน (*!)  นอร์เวย์  เนเธอร์แลนด์  เบลเยียม  โมนาโก  ลักเซมเบิร์ก  ลีชเทินชไตน์  สเปน  สวีเดน  สหราชอาณาจักร (* สกอตแลนด์ อังกฤษ)  อันดอร์รา (!) 
ทวีปอเมริกา:  แคนาดา 
เขตโอเชียเนีย:  ตองงา 
อดีตราชอาณาจักร:  กรีซ  เกาหลี  คอโมโรส  เคนยา  โครเอเชีย  จอร์เจีย  จีน  ซามัว  เซอร์เบีย  ตุรกี  ตูนิเซีย  เนปาล  บราซิล  บอสเนีย  บัลแกเรีย  บุรุนดี  เบนิน  จักรวรรดิไบแซนไทน์  โปรตุเกส  โปแลนด์  ฝรั่งเศส  พม่า  ฟีจี  ฟินแลนด์  มองโกเลีย  มอนเตเนโกร  มัลดีฟส์  มาดากัสการ์  มาลาวี  เม็กซิโก  ยูกันดา  ยูโกสลาเวีย  ยูเครน  เยเมน  เยอรมนี  รวันดา  รัสเซีย  โรมาเนีย  ลาว  ลิทัวเนีย  ลิเบีย  เวียดนาม  ศรีลังกา  ออสเตรีย  อัฟกานิสถาน  อาร์มีเนีย  อิตาลี  อินเดีย  อิรัก  อาเซอร์ไบจาน  อิหร่าน  อิสราเอล  อียิปต์  อุซเบกิสถาน  เอธิโอเปีย  แอฟริกากลาง  แอฟริกาใต้  แอลเบเนีย  ไอร์แลนด์  ฮังการี  เฮติ 
* สมบูรณาญาสิทธิราชย์, ⁂ ราชาธิปไตยกึ่งภายใต้รัฐธรรมนูญ, ! ราชาธิปไตยที่มีการเลือกตั้ง
สุมิตตา ดวงแก้ว

| สุมิตตา ดวงแก้ว |
| --- | --- |
สุมิตตาในปี พ.ศ. 2566
ข้อมูลพื้นฐาน
ชื่อเกิด: สุมิตรา ดวงแก้ว
รู้จักในชื่อ: Fyeqoodgurl
เกิด: 28 มิถุนายน พ.ศ. 2539 (28 ปี) จังหวัดเชียงใหม่ ประเทศไทย
แนวเพลง: ทีป็อป เจป็อป
อาชีพ: นักร้อง ไอดอล นักแสดง
เครื่องดนตรี: เสียงร้อง
ช่วงปี: พ.ศ. 2561–ปัจจุบัน
ค่ายเพลง: D.U.M.B. Recordings
อดีตสมาชิก: บีเอ็นเคโฟร์ตีเอต (2561–2564)
สุมิตตา ดวงแก้ว (ชื่อเล่น ฝ้าย; เกิด 28 มิถุนายน พ.ศ. 2539) มีชื่อศิลปินว่า ฝ้ายคู้ดเกิร์ล (อังกฤษ: Fyeqoodgurl) เป็นนักร้องและนักแสดงชาวไทย สังกัด D.U.M.B. Recordings ในเครือ วอร์นเนอร์ มิวสิก ไทยแลนด์ เธอเคยเป็นสมาชิกไอดอลทีมบีทรีของกลุ่มไอดอลหญิงบีเอ็นเคโฟร์ตีเอต
ประวัติ

สุมิตตา ดวงแก้ว ชื่อเล่น ฝ้าย (เกิด 28 มิถุนายน พ.ศ. 2539) ฝ้ายเกิดที่จังหวัดเชียงใหม่ ฝ้ายศึกษาอยู่ที่โรงเรียนปรินส์รอยแยลส์วิทยาลัย และได้ย้ายมาอยู่ที่จังหวัดลำพูนช่วงประถมศึกษาที่โรงเรียนรพีเลิศวิทยา และได้ศึกษาต่อในระดับชั้นมัธยมศึกษาที่โรงเรียนจักรคำคณาทร จังหวัดลำพูน จากนั้นก็ได้เลือกเข้าเรียนคณะศิลปศาสตร์ มหาวิทยาลัยธรรมศาสตร์ และเป็นสมาชิกชมรมต่าง ๆ ในมหาวิทยาลัยธรรมศาสตร์ เช่น TU Folksong ชมรมเต้น Higher Level, เชียร์ลีดเดอร์คณะศิลปศาสตร์รุ่นที่ 16 และเป็นทูตรักบี้ TU rugby ambassador
สำเร็จการศึกษาระดับปริญญาตรี เกียรตินิยมอันดับ 2 คณะศิลปศาสตร์ เอกภาษาอังกฤษ มหาวิทยาลัยธรรมศาสตร์
ฝ้ายได้เปลี่ยนชื่อจริงจาก สุมิตรา เป็น สุมิตตา เมื่อวันที่ 8 กุมภาพันธ์ พ.ศ. 2564
การทำงาน

ฝ้ายได้เปิดตัวเป็น 1 ในสมาชิกบีเอ็นเคโฟร์ตีเอตรุ่นที่ 2 อย่างเป็นทางการในวันที่ 17 กรกฎาคม พ.ศ. 2561 และได้ติดเซ็มบัตสึครั้งแรกในเพลง คิมิวะเมโลดี เธอคือ...เมโลดี้ วันที่ 23 ตุลาคม พ.ศ. 2561 ได้มีประกาศภาพยนตร์ของวงที่จะฉายกลางปี พ.ศ. 2562 ชื่อเรื่องว่า Where We Belong ที่ตรงนั้น มีฉันหรือเปล่า กำกับโดย คงเดช จาตุรันต์รัศมี ฝ้ายได้เป็น 1 ในนักแสดงสมทบโดยรับบทเป็น "หยก" ต่อมาฝ้ายก็ได้เป็น 1 ในสมาชิกที่ขึ้นโชว์ คอนเสิร์ตแบบเบิร์ดเบิร์ดโชว์ 2018 โดยขึ้นจัดที่ อิมแพ็ค เมืองทองธานี
7 เมษายน พ.ศ. 2562  ได้มีการประกาศรายละเอียดอัลบั้มและสมาชิกเซ็มบัตสึในอัลบั้มลำดับที่ 2 ฝ้ายได้กลับมาติดเซ็มบัตสึอีกครั้งในเพลง Reborn ซึ่งเป็นเพลงรองที่อยู่ในอัลบั้มจาบาจา 24 สิงหาคม พ.ศ. 2562 ฝ้ายได้เป็น 1 ในสมาชิกในคอนเสิร์ต AKB48 Group Asia Festival 2019 in SHANGHAI ที่จัดขึ้นในเซี่ยงไฮ้ประเทศจีน โดยฝ้ายได้เล่นกีตาร์ในโชว์ครั้งนี้ 16 พฤศจิกายน พ.ศ. 2562 ฝ้ายได้เป็น 1 ในสมาชิกทีมบีทรี
19 เมษายน พ.ศ. 2563 ในงานการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ฝ้ายได้อันดับที่ 47 จากผลคะแนน 1,283 คะแนน ทำให้ฝ้ายได้เป็นเน็กซ์เกิร์ลสและมีส่วนร่วมในเพลง Wink wa 3 Kai ต่อมาได้มีประกาศรายชื่อนักแสดงซีรีส์ของทางช่อง GMM25 เรื่อง The Underclass ห้องนี้ไม่มีห่วย โดยฝ้ายเป็น 1 ในนักแสดงหลักโดยรับบทเป็น "แตม" และได้ออกอากาศทาง Netflix เมื่อวันที่ 5 กรกฎาคม พ.ศ. 2563
ฝ้ายมีฐานะพ้นสภาพการเป็นสมาชิกวง BNK48 อย่างเป็นทางการ เมื่อวันที่ 18 มีนาคม พ.ศ. 2564 เนื่องจากทำผิดกฎระเบียบของบริษัทต้นสังกัด
จุดยืนทางการเมือง

สุมิตตาแสดงจุดยืนสนับสนุนการประท้วงในประเทศไทย พ.ศ. 2563–2564 พร้อมกับเจนนิษฐ์ โอ่ประเสริฐ โดยเรียกตัวเองว่า ไอดอลปลดแอก และวิจารณ์ทั้งการปราบปรามผู้ชุมนุมประท้วงและการทำงานของรัฐบาลของประยุทธ์ จันทร์โอชา
ผลงานการแสดง > ภาพยนตร์

| ปี พ> ศ. | เรื่อง | ผลิตโดย | ผู้กำกับ | รับบทเป็น | วันที่เข้าฉาย | อ้างอิง |
| --- | --- | --- | --- | --- | --- | --- |
| 2562 | Where We Belong ที่ตรงนั้น มีฉันหรือเปล่า | บีเอ็นเคโฟร์ตีเอต ฟิล์ม ซอง ซาวด์ โปรดักชัน สไลด์เดอร์ แคท | คงเดช จาตุรันต์รัศมี | หยก | 20 มิถุนายน |  |
| 2563 | BNK48: One Take | ไอแอม ฟิล์ม | มนัสนันท์ พันเลิศวงศ์สกุล | ตัวเอง | 18 มิถุนายน |  |
| 2566 | RedLife เรดไลฟ์ |  | เอกลักญ กรรณศรณ์ | พีช | 28 กันยายน |  |
ผลงานการแสดง > ซีรีส์

| ปี พ> ศ. | เรื่อง | รับบทเป็น | อ้างอิง |
| --- | --- | --- | --- |
| 2563 | The Underclass ห้องนี้ไม่มีห่วย | แตม |  |
| 2565 | ผมกับผีในห้อง Something In My Room | ดรีม |  |
| 2566 | ภารกิจ(ลับ)ฉบับแฟนด้อม | ไอน้ำ |  |
ผลงานการแสดง > ภาพยตร์สั้น

| ปี พ> ศ. | เรื่อง | ผลิตโดย | รับบทเป็น | วันที่ฉาย | ช่อง | อ้างอิง |
| --- | --- | --- | --- | --- | --- | --- |
| 2562 | Me Before We สืบเนื่องจาก Where We Belong ที่ตรงนั้น มีฉันหรือเปล่า | บีเอ็นเคโฟร์ตีเอต ฟิล์ม ซอง ซาวด์ โปรดักชัน | หยก (โทมิเอะ คาวะกามิ) | 6 กรกฎาคม (ออนไลน์) | ยูทูบแชนแนล ของ BNK48 |  |
| 2562 | สตราโตสเฟียร์ สืบเนื่องจาก Where We Belong ที่ตรงนั้น มีฉันหรือเปล่า | บีเอ็นเคโฟร์ตีเอต ฟิล์ม ซอง ซาวด์ โปรดักชัน | หยก (โทมิเอะ คาวะกามิ) | 13 กรกฎาคม (ออนไลน์) | ยูทูบแชนแนล ของ BNK48 |  |
ผลงานการแสดง > รายการโทรทัศน์

| ปี พ> ศ. | ชื่อรายการ | วันที่ออกอากาศ | ช่อง |
| --- | --- | --- | --- |
| 2561 | วิกทอรีบีเอ็นเคโฟร์ตีเอต | 3 กรกฎาคม – 25 ธันวาคม | ช่องเวิร์คพอยท์ 23 |
ผลงานเพลง

บทความหลัก: ผลงานของบีเอ็นเคโฟร์ตีเอต
ผลงานเพลง > ซิงเกิล

| ปี | ชื่อเพลง | อัลบั้ม |
| --- | --- | --- |
| 2565 | "Gone Gurl" | ซิงเกิลไม่มีอัลบั้ม  |
| 2565 | "ใช่เธอหรือเปล่า (Afraid)" | ซิงเกิลไม่มีอัลบั้ม  |
| 2566 | "Pom Pom" | ซิงเกิลไม่มีอัลบั้ม  |
| 2566 | "Pom Pom (Korean Version)" | ซิงเกิลไม่มีอัลบั้ม  |
| 2566 | "Lowkeyy" | ซิงเกิลไม่มีอัลบั้ม  |
เครื่องยนต์นิสสัน BD

| เครื่องยนต์ BD> ภาพรวม |
| --- | --- |
ผู้ผลิต: นิสสันดีเซล
โครงสร้าง
องค์ประกอบ: สี่สูบเรียง ดูดอากาศตามธรรมชาติ
ขนาดความจุ: 2.5–3.0 ลิตร (2,493–2,953 ซีซี)
การเผาไหม้
ระบบนํ้ามันเชื้อเพลิง: ฉีดตรง
ชนิดเชื้อเพลิง: ดีเซล
ระบบทำความเย็น: น้ำ
เอาต์พุต
กำลังขับ: 82–100 แรงม้า (60–74 กิโลวัตต์)
เอาต์พุตแรงบิด: 22 กิโลกรัมเมตร (220 นิวตันเมตร)
เครื่องยนต์ BD เป็นเครื่องยนต์ดีเซลสำหรับรถยนต์ที่ผลิตโดยนิสสันดีเซล (Nissan Diesel) ถูกออกแบบเป็นเครื่องยนต์ 4 สูบเรียง ฉีดเชื้อเพลิงตรง (ไดเรกต์อินเจ็กชัน) ระบายความร้อนด้วยน้ำ และดูดอากาศตามธรรมชาติ (ไม่มีเทอร์โบ)
BD25

ความจุ 2.5 ลิตร (2,494 ซีซี)
กำลังสูงสุด 90 แรงม้า (67 กิโลวัตต์) ที่ 4,000 รอบต่อนาที
แรงบิดสูงสุด 172 Nm (17.6 กก.-ม.) ที่ 2,200 รอบต่อนาที
ติดตั้งใน
นิสสัน บิ๊กเอ็ม และ นิสสัน แอตลาส
ในฟิลิปปินส์ จะถูกติดตั้งในรถกระบะรุ่น Ultra Power และ Eagle series
BD30

ความจุ 3.0 ลิตร (2,953 ซีซี)
กำลังสูงสุด 100 แรงม้า (74 กิโลวัตต์) ที่ 3,800 รอบต่อนาที
แรงบิดสูงสุด 22 กิโลกรัมเมตร (216 นิวตันเมตร) ที่ 2,000 รอบต่อนาที
ติดตั้งใน
นิสสัน แอตลาส (H40 และ H41) เฉพาะปี 2538
บีเอ็มซี เลเวนด์ (2533–52)
รถบรรทุกขนาดเล็กของนิสสัน และบีเอ็มซี (ตุรกี)
BD30TI

เป็นเครื่องยนต์ดีเซลที่พัฒนาต่อยอดมาจาก BD30 โดยมีการติดตั้งเทอร์โบชาร์จเจอร์ และอินเตอร์คูลเลอร์
กำลังสูงสุด 105 แรงม้า (78 กิโลวัตต์) หรือ 118 แรงม้า (88 กิโลวัตต์) ขึ้นอยู่กับรุ่นย่อย
ติดตั้งใน
นิสสัน แค็บสตาร์ F23 (2540–50)
BD30TI (110 แรงม้า)

BD30TI (110 แรงม้า) เป็นเครื่องยนต์ดีเซลเทอร์โบอินเตอร์คูลเลอร์ขนาด 3.0 ลิตร ถูกติดตั้งในรถบรรทุก นิสสัน แอทเลออน (Nissan Atleon) ที่ผลิตและจำหน่ายในประเทศสเปน มี 2 รุ่นย่อย ดังนี้
รุ่นที่ 1 (2540–43) กำลังสูงสุด 110 แรงม้า (80 กิโลวัตต์) ที่ 3,600 รอบต่อนาที แรงบิดสูงสุด 260 นิวตันเมตร ที่ 2,000 รอบต่อนาที ติดตั้งในนิสสัน โค-ที แอทเลออน (Nissan ECO-T Atleon)
รุ่นที่ 2 (2543–49) กำลังสูงสุด 109 แรงม้า (81 กิโลวัตต์) ที่ 3,500 รอบต่อนาที ติดตั้งในนิสสัน แอทเลออน
ดูเพิ่ม

รายชื่อเครื่องยนต์นิสสัน
รายชื่อผลงานเพลงของวงบีทูบี

| ผลงานเพลงของบีทูบี (BtoB) |
| --- | --- |
มิวสิกวิดีโอ: 8
อีพี: 3
ซิงเกิล: 17
ซิงเกิลประชาสัมพันธ์: 3
ผลงานเพลงของ บีทูบี (BTOB) วงดนตรีชายล้วนสัญชาติเกาหลีใต้